ད་དུང་༧གོང་ས་མཆོག་གིས།འཛམ་གླིང་དེའི་ཐོག་གནས་པའི་མི་འབོར་ཐེར་འབུམ་བདུན་ཡོད་པ་ཚང་མ་འགྲོ་བ་མི་གཅིག་འགྱུར་ཡིན་པ་དང་།དེ་ནི་ཕྱིའི་ལུས་དང་ནང་སེམས་ཀྱི་འགྲོ་སྟངས་ཚང་མ་གཅིག་པ་ཡིན་ཞིང་།ང་ཚོ་ད་ལྟ་འཛམ་གླིང་དེའི་ནང་དཀའ་ངལ་མང་པོ་ཞིག་འཕྲད་བཞིན་པ་དེ་ཚོ་ཚང་མ་ཆོས་ལུགས་ཐེན་འཁྱེར་གཙོས་པའི་དབྱེ་འབྱེད་ཀྱི་བསམ་བློ་བཏང་དྲག་པར་བརྟེན་ནས་ཡོང་བ་དང།ད་ཆ་དབྱེ་འབྱེད་ཀྱི་བསམ་བློ་དོར་ན་དུས་རབས་༢༡ཀྱི་མི་ཚོའི་་སེམས་བརྒྱུད་བདེ་སྐྱིད་ལྡན་པ་ཞིག་བཟོ་དགོས་པ་མ་ཟད།འཛམ་བུ་གླིང་དེ་བཞིན་ངེས་པར་དུ་ཞི་བདེ་ལྡན་པ་ཞིག་བཟོ་རྒྱུའི་འགན་ཁྲི་ཡོད་པའི་སྐོར་བཀའ་སློབ་སྩལ་གནང་ཡོད་པ་རེད།